ນາຍົກລັດຖະມົນຕີອັງກິດຮຽກຮ້ອງສະພາແຫ່ງຊາດເຄົາລົບຄຳປາດຖະໜາຂອງປະຊາຊົນໃນບັນຫາBrexit
ທ່ານນາຍົກລັດຖະມົນຕີ ອັງກິດ David Cameron
(ພາບ: AFP/TTXVN)
(vovworld) - ຕອນບ່າຍວັນທີ 27/06 ທ່ານນາຍົກລັດຖະມົນຕີ ອັງກິດ David Cameron ຮຽກຮ້ອງສະພາແຫ່ງຊາດປະເທດນີ້ ບໍ່ໃຫ້ກີດຂວາງຄຳປາດຖະໜາອອກຈາກສະຫະພາບ ເອີລົບ (ອີຢູ) ຂອງປະຊາຊົນ. ທ່ານ Cameron ກໍ່ປະຕິເສດຄວາມສາມາດດຳເນີນການລົງປະຊາມະຕິຄັ້ງທີ 2 ກ່ຽວກັບຖານະເປັນສະມາຊິກສະຫະພາບ ເອີລົບ (ອີຢູ) ຂອງປະເທດນີ້. ແລະໃນວັນດຽວກັນ ບັນດາແຫຼ່ງຂ່າວປະເທດປະຈຳຖິ່ນໃຫ້ຮູ້ວ່າ: ຄະນະກຳມະການ 1922 ທີ່ມີສິດອຳນາດເຕັມຂອງບັນດາສະມາຊິກລັດຖະສະພາພັກນິຍົມຮັກສາເດີມກຳອຳນາດ ໄດ້ກຳນົດໄລຍະເວລາຊອກຫາຄົນປ່ຽນໃໝ່ນາຍົກລັດຖະມົນຕີ Cameron. ຕາມຄະນະກຳມະການຮັບຜິດຊອບຈັດຕັ້ງການເລືອກເຟັ້ນການນຳພັກນີ້, ເລື່ອງສະເໜີຜູ້ຮັບຜິດຊອບຕຳແໜ່ງເປັນນາຍົກລັດຖະມົນຕີ ອັງກິດ ຈະມາເຖິງ ຈະເລີ່ມຕົ້ນໃນວັນທີ 29/06 ແລະ ສິ້ນສຸດໃນຕອນທ່ຽງວັນທີ 30/06. ບັນດາຜູ້ໄດ້ຮັບສະເໜີ ຕ້ອງໄດ້ຮັບການໃຫ້ສັດຕະຍາບັນຈາກສະມາຊິກທັງໝົດຂອງຄະນະກຳມະການດັ່ງກ່າວ. ນາຍົກລັດຖະມົນຕີ ອັງກິດ ຄົນໃໝ່ ຈະໄດ້ຮັບການແຕ່ງຕັ້ງໃນວັນທີ 02/09.